Úradný vestník L 024 , 26/01/2002 S. 0011 - 0013



Nariadenie Komisie (ES) č. 141/2002 z 25. januára 2002 o zatrieďovaní určitých tovarov do kombinovanej nomenklatúry KOMISIA EURÓPSKYCH SPOLOČENSTIEV, So zreteľom na Zmluvu o založení Európskeho spoločenstva, So zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku [1] v znení nariadenia Komisie (ES) č. 2433/2001 [2], najmä na jeho článok 9, Keďže: (1) na zabezpečenie jednotného uplatňovania kombinovanej nomenklatúry v prílohe uvedeného nariadenia je potrebné prijať opatrenia na zatrieďovanie tovarov uvedených v prílohe tohto nariadenia; (2) nariadenie (EHS) č. 2658/87 stanovilo všeobecné pravidlá pre výklad kombinovanej nomenklatúry a tieto pravidlá sa takisto uplatňujú pre inú nomenklatúru, ktorá je úplne alebo sčasti na nej založená alebo ktorá k nej pridáva ďalšie triedenie a ktorá je vytvorená osobitnými ustanoveniami spoločenstva z pohľadu uplatňovania sadzobných alebo iných opatrení súvisiacich s predajom tovarov; (3) podľa uvedených všeobecných pravidiel tovary uvedené v stĺpci 1 tabuľky v prílohe tohto nariadenia musia byť zatriedené v rámci príslušných kódov KN uvedených v stĺpci 2 na základe odôvodnení uvedených v stĺpci 3; (4) je vhodné, aby sa mohol držiteľ naďalej odvolávať na záväzné informácie vydávané colnými orgánmi členských štátov v súvislosti so zatrieďovaním tovarov do kombinovanej nomenklatúry, ktoré nie sú v súlade s ustanoveniami tohto nariadenia, podľa ustanovení článku 12 ods. 6 nariadenia rady (EHS) č. 2913/92 z 12. októbra 1992 ustanovujúcom Colný kódex spoločenstva [3] v znení nariadenia (ES) č. 2700/2000 Rady a Európskeho parlamentu [4], v lehote troch mesiacov; (5) opatrenia stanovené v tomto nariadení sú v súlade so stanoviskom Výboru pre colný kódex, PRIJALA TOTO NARIADENIE: Článok 1 Tovary uvedené v stĺpci 1 v priloženej tabuľke sa teraz zatrieďujú v rámci kombinovanej nomenklatúry podľa príslušných kódov KN uvedených v stĺpci 2 uvedenej tabuľky. Článok 2 Záväzné informácie o nomenklatúrnom zatriedení tovaru vydávané colnými orgánmi členských štátov, ktoré nie sú v súlade s ustanoveniami tohto nariadenia sa môžu naďalej používať podľa ustanovení článku 12 ods. 6 nariadenia (EHS) č. 2913/92 v lehote troch mesiacov. Článok 3 Toto nariadenie nadobudne účinnosť 20. deň od jeho zverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 25. januára 2002 Za Komisiu Frederik Bolkestein člen Komisie [1] Ú. v. ES L 256, 7.9.1987, s.1. [2] Ú. v. ES L 329, 14.12.2001, s. 4. [3] Ú. v. ES L 302, 19.10.1992, s. 1. [4] Ú. v. ES L 311, 12.12.2000, s. 17. -------------------------------------------------- PRÍLOHA Opis | Zatriedenie (kód KN) | Odôvodnenie | (1) | (2) | (3) | 1.Nádobka z krakelovaného skla s tromi sklenenými nožičkami, vysoká približne 9 cm, ktorá má na vrchu okrúhly otvor s priemerom približne 7,5 cm. Do nádobky je možné vložiť sviečku. Nádobka je predkladaná bez sviečky.(Pozri foto A) | 70139900 | Zatriedenie sa stanovuje podľa ustanovení všeobecných pravidiel 1 a 6 pre výklad kombinovanej nomenklatúry a znenia kódov KN 7013 a 70139900. Nádobka nie je vytvorená na držanie sviečky v pevnej polohe a preto nemá charakteristiky svietnika položky 9405. | 2.Tri výrobky, ktoré tvoria súbor, vložené do škatule z kartónu, určené pre maloobchod, pozostávajúce z:bezfarebnej sklenej nádobky s výškou približne 15 cm, ktorá má na vrchu okrúhly otvor s priemerom približne 11 cm,cylindrickej sviečky s výškou približne 4,5 cm a priemerom približne 5 cm,približne 150 g jemného piesku v plastovom vrecku.Sviečka sa umiestni na piesok na dno nádobky.(Pozri foto B) | 70139900 | Zatriedenie sa stanovuje podľa ustanovení všeobecných pravidiel 1, 3 b) a 6 pre výklad kombinovanej nomenklatúry a znenia kódov KN 7013 a 70139900. Uvedené tri výrobky spĺňajú kritériá pre zatrieďovanie tovaru dodávaného v súboroch. Sklená nádobka je výrobok, ktorý dáva súboru jeho podstatný charakter. Nádobka nie je vytvorená na držanie sviečky v pevnej polohe a preto nemá charakteristiky svietnika položky 9405. | +++++ TIFF +++++ +++++ TIFF +++++ --------------------------------------------------